Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 432/12/6601	Banská Bystrica, 15.2.2013
EEČ : 2-45-22-2013

U Z N E S E N I E

Trestná vec:	obvinený XXXXX a spol.  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov, spolupáchateľstvom podľa § 20 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od presne neustálenej doby začiatku mesiaca august  2012 do 19:15 h.  dňa 15.08.2012 v Banskej Bystrici na Sásovskej ceste v lesíku pri areály bývalého družstva neoprávnene spoločne prechovávali v priehľadnom igelitovom vrecúšku, ktoré bolo vložené vo väčšom čiernom koženkovom vrecku s nápisom KOSS zelenú sušenú rastlinu tak, že túto zabezpečil XXXXX v presne neustálenom čase začiatkom mesiaca august  2012, kde časť z nej vyfajčili a potom ju odložili do auta XXXXX až do dňa 15.08.2012  a následným chemickým skúmaním bolo zistené, že v čiernom koženkovom vrecku s nápisom KOSS sa nachádzali sušené časti rastlín rodu konope o hmotnosti 318,0 mg s koncentráciou hlavnej psychoaktívnej látky (THC) 11,9 % hmotnostných a uvedený rastlinný materiál o hmotnosti 318,0 mg v zmysle znaleckého posudku XXXXX z odboru zdravotníctva a farmácie, odvetvia toxikológie zodpovedá 1 obvykle jednorázovej dávke drogy, ktorý rastlinný materiál prechovávali napriek tomu, že rastliny rodu Cannabis (konopa)sú zaradené do I. skupiny omamných látok v zozname omamných a psychotropných látok uvedených v zákone č. 13/2004 Z. z., ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch a účinná látka tetrahydrokanabinol (THC) je zaradená do I. skupiny psychotropných látok v zozname omamných a psychotropných látok uvedených v zákone č. 13/2004 Z. z. 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

Policajt OO PZ,   XXXXX - východ uznesením sp. zn. ORP - 1073/OV-BB-2012 zo dňa 09.12.2012 vzniesol obvinenie   XXXXX, nar. XXXXX,   a XXXXX, nar. XXXXX pre prečin nedovolenej výroby omamných a psychotropných látok, jedov, alebo prekurzorov, ich držanie a obchodovanie s nimi podľa § 171 ods. 1 Tr. zák., v podstate  na tom skutkovom základe, ako je uvedené vo výrokovej časti tohto uznesenia. 
V priebehu skráteného vyšetrovania boli k veci vypočutí obv. XXXXX, XXXXX, svedkovia XXXXX, XXXXX znalec XXXXX, do spisového materiálu bol zabezpečený znalecký posudok č. 46/12-II vypracovaný XXXXX, priestupkový spis Č.P.:P-ORP-920/OBV-OV-2010, odborné vyjadrenie Č.P.:PPZ-KEU-SL-EXP-2012/2760 vypracované znalcom KEU PZ Slovenská Ľupča, správy a posudky na obvinených XXXXX a XXXXX, odpisy z RT. 
Dňa 04.10.2012 bol v zmysle § 142 ods. 1 Trestného poriadku do konania pribratý znalec z odboru zdravotníctvo a farmácia, odvetvie toxikológia - XXXXX, kde zo záverov znaleckého posudku č. 46/12-II, je zrejmé, že v čiernom koženkovom vrecku s nápisom KOSS sa nachádzali sušené časti rastlín rodu konope o hmotnosti 318,0 mg s koncentráciou hlavnej psychoaktívnej látky (THC) 11,9 % hmotnostných, čo zodpovedá 1 obvykle jednorázovej dávke drogy vynikajúcej kvality.

Zo zabezpečených správ a posudkov na obvineného XXXXX je zrejmé, že doposiaľ nebol súdne trestaný, ani právoplatne postihnutý za priestupok. Nie je evidovaný v ambulancii Centra pre liečbu drogových závislostí ani v ambulancii PAL. Býva v na ulici Spojovej v Banskej Bystrici spolu s rodičmi, slobodný, bezdetný, v súčasnosti bez pracovného pomeru, evidovaný na Úrade práce, sociálnych vecí a rodiny v Banskej Bystrici ako uchádzač o zamestnanie. 
Zo zabezpečených správ a posudkov na obvineného XXXXX je zrejmé, že doposiaľ nebol súdne trestaný, ani právoplatne postihnutý za priestupok. Nie je evidovaný v ambulancii Centra pre liečbu drogových závislostí ani v ambulancii PAL. Býva v spoločnej domácnosti s matkou, je slobodný, bezdetný, v súčasnosti bez pracovného pomeru, evidovaný na Úrade práce, sociálnych vecí a rodiny v Banskej Bystrici ako uchádzač o zamestnanie. 

Obvinení  XXXXX, XXXXX vo svojich výpovediach vyhlásili, že spáchali skutok, za ktorý sú stíhaní, a nie sú odôvodnené pochybnosti o tom, že ich vyhlásenie bolo vykonané slobodne, vážne a zrozumiteľne, pričom v danom prípade nevznikla žiadna škoda. Tiež vyslovili svoj súhlas s možným postupom prokurátora podľa  ust. § 216 ods. 1 Tr. por.
	Trestný zákon v ust. § 171 ods. 1 ustanovuje trestnú sadzbu odňatia slobody vo výmere až na 3 roky. Ide teda o trestný čin, pre ktorý v prípade naplnenia ďalších zákonných podmienok uvedených v ustanovení § 216 ods. 1 Tr. por., je možné trestné stíhanie podmienečne zastaviť.
	S poukazom na horeuvedené skutočnosti možno podmienečné zastavenie trestného stíhania obvinených XXXXX, nar. XXXXX a XXXXX, nar. XXXXX pre prečin nedovolenej výroby omamných a psychotropných látok, jedov, alebo prekurzorov, ich držanie a obchodovanie s nimi podľa § 171 ods. 1 Tr. zák., spolupáchateľstvom podľa § 20 Tr. zák., aj vzhľadom na uloženú skúšobnú dobu, za postačujúce. 
	Podľa § 216 ods. 2 Tr. por. obvineným XXXXX   a XXXXX  týmto rozhodnutím určujem skúšobnú dobu 12 (dvanásť) mesiacov u každého zvlášť. Skúšobná doba začína plynúť právoplatnosťou tohto uznesenia o podmienečnom zastavení trestného stíhania. Ak obvinení v priebehu plynutia skúšobnej doby povedú riadny život, prokurátor rozhodne, že sa obvinení osvedčili. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení, alebo o pokračovaní v trestnom stíhaní vydá uznesenie. (§ 217 ods. 1 Tr. por.).
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Saksa
prokurátor